smcproject/ml-wiki-sentences huggingface dataset:
ന്യൂസിലാൻഡിലെ ഒരു പ്രസവചികിത്സകനും ഗൈനക്കോളജിസ്റ്റുമായിരുന്നു ഡൊണാൾഡ് റസ്സൽ ഐക്കിൻ (31 ഒക്ടോബർ 1934 - 29 ഓഗസ്റ്റ് 2019) .
1972 മുതൽ ഒട്ടാഗോ ക്രൈസ്റ്റ് ചർച്ച് സ്കൂൾ ഓഫ് മെഡിസിനിൽ ഒബ്‌സ്റ്റെട്രിക്‌സ് ആൻഡ് ഗൈനക്കോളജി പ്രൊഫസറായിരുന്നു അദ്ദേഹം.
1934-ൽ ജനിച്ച ഐക്കിൻ, ഒട്ടാഗോ സർവ്വകലാശാലയിൽ നിന്ന് വൈദ്യശാസ്ത്രം പഠിച്ചു.
1958-ൽ MB ChB ബിരുദം നേടി.
പിന്നീട്, 1972-ൽ മെൽബൺ സർവകലാശാലയിൽ ഡോക്‌ടർ ഓഫ് മെഡിസിൻ ബിരുദം പൂർത്തിയാക്കി.
Prediction of fetal risk by maternal blood oestrogen measurement എന്നതായിരുന്നു അദ്ദേഹത്തിന്റെ എംഡി പ്രബന്ധത്തിന്റെ തലക്കെട്ട്
1972-ൽ, ഒട്ടാഗോ ക്രൈസ്റ്റ് ചർച്ച് സ്‌കൂൾ ഓഫ് മെഡിസിനിൽ ഡിപ്പാർട്ട്‌മെന്റ് തലവനായും ഒബ്‌സ്റ്റട്രിക്‌സ് ആൻഡ് ഗൈനക്കോളജി പ്രൊഫസറായും ഐക്കിനെ നിയമിച്ചു.
2000-ൽ, വിരമിച്ചതിനെത്തുടർന്ന്, അദ്ദേഹത്തിന് പ്രൊഫസർ എമറിറ്റസ് പദവി ലഭിച്ചു.
റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റ്സ്, റോയൽ ന്യൂസിലാൻഡ് കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റ്സ്, റോയൽ കോളേജ് ഓഫ് സർജൻസ് ഓഫ് എഡിൻബർഗ്, റോയൽ ഓസ്‌ട്രലേഷ്യൻ കോളേജ് ഓഫ് സർജൻസ് എന്നിവയുടെ ഫെലോ ആയിരുന്നു ഐക്കിൻ.
ഡൊണാൾഡ് വാട്ട്‌ലി റോയ് ഇംഗ്ലീഷ് വിലാസം https://ml.wikipedia.org/wiki/Donald_Whatley_Roy പ്രമാണം:Donald Whatley Roy.jpg Donald Whatley Roy
ലണ്ടനിലെ സെന്റ് ജോർജ് ഹോസ്പിറ്റലിലെ ഒരു ബ്രിട്ടീഷ് പ്രസവചികിത്സകനും ഗൈനക്കോളജിസ്റ്റുമായിരുന്നു ഡൊണാൾഡ് വാട്ട്‌ലി റോയ് FRCS FRCOG (1881–1960) .
1881 മേയ് 22-ന് ആപ്പിള്ടൺ റോബക്കിൽ റവ.
ജെയിംസ് റോയിയുടെ മകനായി അദ്ദേഹം ജനിച്ചു.
അദ്ദേഹം കേംബ്രിഡ്ജിലെ സിഡ്നി സസെക്സ് കോളേജിൽ ചേർന്നു.
അദ്ദേഹം സെന്റ് ജോർജ്ജ് ഹോസ്പിറ്റലിലേക്ക് യൂണിവേഴ്സിറ്റി സ്കോളർഷിപ്പ് നേടി.
1906-ൽ വൈദ്യശാസ്ത്രത്തിൽ യോഗ്യത നേടി.
1907-ൽ (എം.ബി., ബി.സി.എച്ച്.) ബിരുദം നേടി.
1908 ജൂൺ 8-ന് ഇംഗ്ലണ്ടിലെ റോയൽ കോളേജ് ഓഫ് സർജൻസിന്റെ ഫെല്ലോ ആയി.
ഒന്നാം ലോകമഹായുദ്ധം പൊട്ടിപ്പുറപ്പെട്ടപ്പോൾ, റോയൽ നേവൽ വോളണ്ടിയർ റിസർവിനൊപ്പം ഗ്രാൻഡ് ഫ്ലീറ്റിൽ നേവി സർജനായി സേവനമനുഷ്ഠിച്ചു.
തുടർന്ന് അദ്ദേഹം റോയൽ ആർമി മെഡിക്കൽ കോർപ്സിലേക്ക് മാറ്റി.
1917 മുതൽ 1918 വരെ നോർത്താംപ്ടൺ വാർ ഹോസ്പിറ്റലിൽ താൽക്കാലിക മേജറായി സേവനമനുഷ്ഠിച്ചു.
അവലംബം External links Roy, Donald Whatley (1881 - 1960).
Records of Donald Whatley Roy, FRCOG.
ഡൊണെറ്റ്സ്ക് ഇംഗ്ലീഷ് വിലാസം https://ml.wikipedia.org/wiki/Donetsk
ഉക്രൈനിലെ ഒരു വ്യാവസായിക പട്ടണമാണ് ഡൊണെറ്റ്സ്ക് .
കാൽമിയസ് നദീ തീരത്താണ് ഈ പട്ടണം സ്ഥിതി ചെയ്യുന്നത്.
മുമ്പ് ഈ പട്ടണം അലക്‌സാന്ദ്രോവ്ക, യുസിവ്ക (അല്ലെങ്കിൽ ഹ്യൂഗെസോവ്ക), സ്റ്റാലിൻ, സ്റ്റാലിനോ എന്നീ പേരുകളിലും അറിയപ്പെട്ടിരുന്നു.
ഭരണപരമായി ഈ പട്ടണം ഡൊണെറ്റ്സ്ക്-ഒബ്ളാസ്റ്റിന്റെ കേന്ദ്രമാണ്, പക്ഷെ ചരിത്രം പരിശോദിക്കുകയാണെങ്കിൽ ഈ പട്ടണം സാംസ്കാരികവും സാമ്പത്തികവും ആയി മുന്നിട്ട് നിൽക്കുന്ന ഡൊണെറ്റ് നദീതടത്തിലെ ഏറ്റവും വലിയ പട്ടണവും അവിടുത്തെ അനൗദ്യോഗിക തലസ്ഥാനവും ആണ്.
നഗര കേന്ദ്രത്തിലെ ജനസംഖ്യ 905,364 (2021 ലെ കണക്കാക്കൽ) ആയി കണക്കാക്കപ്പെടുന്നു.
മെട്രോപൊളിറ്റൻ ഏരിയയിലെ ജനസംഖ്യ (2011) 2 ദശലക്ഷത്തിലധികമാണ്.
2001-ലെ സെൻസസ് പ്രകാരം, ഉക്രെയ്നിലെ അഞ്ചാമത്തെ വലിയ നഗരമായിരുന്നു ഡൊനെറ്റ്സ്ക്.
ഡൊനെറ്റ്സ് തടം ഇംഗ്ലീഷ് വിലാസം https://ml.wikipedia.org/wiki/Donets_basin ഡൊനെറ്റ്സ് തടം
ഉക്രെയ്നിലെ ഒരു മുഖ്യ വ്യാവസായിക- നാഗരിക പ്രദേശമാണ് ഡൊനെറ്റ്സ് തടം .
ഡോൺ നദിയുടെ പോഷകനദികളിലൊന്നായ ഡൊനെറ്റ്സിന്റെ തടത്തിലാണ് ഡൊനെറ്റ്സ് പ്രദേശം വ്യാപിച്ചിരിക്കുന്നത്.
ഡോൺബാസ് (Donbas) എന്നും പേരുള്ള ഡൊനെറ്റ്സ് നദിക്ക് സൂമാർ 1,050 കി.
ഡൊനെറ്റ്സ് പ്രദേശത്തെ മുഖ്യ ജലസ്രോതസ്സുകളിൽ ഒന്നാണ് ഈ നദി .
കിഴക്കു പടിഞ്ഞാറ് സുമാർ 620 കിലോമീറ്ററും, തെക്കുവടക്ക് 70-170 കിലോമീറ്ററും ദൈർഘ്യത്തിൽ വ്യാപിച്ചിരിക്കുന്ന ഡൊനെറ്റ്സ് തടത്തിന് സു.
31,000 ച.
ലുഗാൻസ്ക് (Lugansk), ഗൊർലൊഫ്ക (Gorlovka), മാകെയെഫ്ക (Makeyevka), സീദനോഫ് (Zhdenov), ക്രമറ്റോർസ്ക് (Kramatorsk), കോൺസ്റ്റാന്റിനോഫ്ക (Konstantinovka), കാദിയേഫ്ക (Kadiyevka), കോമ്യൂണാക്സ്ക് (Kommunacsk), ഷാക്തു (Shakhtu) തുടങ്ങിയവയാണ് ഈ പ്രദേശത്തെ മുഖ്യ നഗരങ്ങൾ.
ഭൂമിശാസ്ത്രപരമായി ഒരു കൽക്കരിപ്പാടമാണ് ഡൊനെറ്റ്സ് തടം.
1721-ൽ ഡൊനെറ്റ്സിൽ കൽക്കരി നിക്ഷേപം കണ്ടെത്തിയതോടെയാണ് ഈ പ്രദേശം വ്യാവസായിക പുരോഗതിയിലേക്കു നീങ്ങിയത്.
ഇപ്പോൾ ബിറ്റുമിനസ്, ആന്ത്രസൈറ്റ് എന്നീ കൽക്കരി ഇനങ്ങൾ ഇവിടെനിന്ന് വൻതോതിൽ ലഭിക്കുന്നു.
കൽക്കരി ഖനനത്തെ കേന്ദ്രീകരിച്ചുള്ള ഇരുമ്പുരുക്ക് വ്യവസായങ്ങളും ഇവിടെ പ്രവർത്തിക്കുന്നുണ്ട്.
കൽക്കരിക്കു പുറമേ മെർക്കുറി , ചുണ്ണാമ്പുകല്ല്, നിർമ്മാണശില എന്നിവയും ഇവിടെനിന്ന് ഖനനം ചെയ്യുന്നു.
ഒരു പ്രധാന കാർഷികോത്പാദനകേന്ദ്രം കൂടിയായ ഡൊനെറ്റ്സ് മേഖലയിൽ റഷ്യൻ ആഭ്യന്തരയുദ്ധവും രണ്ടാം ലോകയുദ്ധവും കനത്ത നാശനഷ്ടങ്ങൾ വിതച്ചിരുന്നു.
അവലംബം http://www.britannica.com/EBchecked/topic/169077/Donets-Basin http://pubs.usgs.gov/bul/2201/E/ http://www.facebook.com/pages/Donets-Basin/111540225537970 Images for donets basin കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദന്യെറ്റ്സ് തടം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡൊമനിക്ക ഇംഗ്ലീഷ് വിലാസം https://ml.wikipedia.org/wiki/Dominica
ഡൊമനിക്ക എന്ന് സാധാരണയായി അറിയപ്പെടുന്ന കോമൺവെൽത്ത് ഓഫ് ഡൊമനിക്ക കരീബിയൻ കടലിലെ ഒരു ദ്വീപ് രാജ്യമാണ്.
"ഞായറാഴ്ച" എന്നാണ് ഡൊമനിക്ക എന്ന ലാറ്റിൻ വാക്കിന്റെ അർത്ഥം.
ഒരു ഞായറാഴ്ചയിലാണ് ക്രിസ്റ്റഫർ കൊളംബസ് ഇവിടെ കാലുകുത്തിയത്.
ബ്രിട്ടീഷ് കോളനിയായിരുന്നതിനാൽ ഇംഗ്ലീഷ് ആണ് ഇപ്പോഴും ഇവിടുത്തെ ഔദ്യോഗികഭാഷ.
എന്നാൽ മുതിർന്ന തലമുറക്കാർ മിക്കവരും ഫ്രെഞ്ച് ക്രിയോൾ ആണ് സംസാരിക്കുന്നത്.
പ്രകൃതിരമണീയമായ ഒരു ദ്വീപാണ് ഡൊമനിക്ക.
ലെസ്സർ ആന്റില്ലെസിലെ ഏറ്റവും പ്രായം കുറഞ്ഞ ദ്വീപുകളിലൊന്നാണിത്.
വിനോദസഞ്ചാരവും കൃഷിയുമാണ് ഇവിടുത്തെ സമ്പദ്ഘടനയുടെ അടിസ്ഥാന ഘടകങ്ങൾ.
റൊസൗ ആണ് ഡൊമനിക്കയുടെ തലസ്ഥാനം.
754 ചതുരശ്ര കിലോമീറ്റർ മാത്രം വിസ്തൃതിയുള്ള ഈ രാജ്യത്തിലെ ജനസംഖ്യ ഏകദേശം 72,514 ആണ്.
ഡൊമനിക് പ്രസന്റേഷൻ ഇംഗ്ലീഷ് വിലാസം https://ml.wikipedia.org/wiki/Dominic_Presentation
കേരളത്തിലെ ഒരു കോൺഗ്രസ് നേതാവും, കേരള നിയമസഭാംഗവുമാണ് ഡൊമനിക് പ്രസന്റേഷൻ .
2009- നവംബർ മാസം കേരള നിയമസഭയിലേക്ക് നടന്ന ഉപതെരഞ്ഞെടുപ്പിൽ ഇന്ത്യൻ നാഷണൽ കോൺഗ്രസ് സ്ഥാനാർത്ഥിയായി എറണാകുളത്ത് നിന്ന് മത്സരിച്ചു വിജയിച്ചു.
ഫെലിക്സ് പ്രസന്റേഷന്റേയും ശ്രീമതി റോസമ്മയുടേയും മകനായി 1949 ഫെബ്രുവരി 19-ന് ആണ് ഡൊമനിക്കിന്റെ ജനനം.
തേവര സേക്രട്ട് ഹേർട്ട് ഹൈസ്കൂളിലാണ് ഡൊമനിക്ക് തന്റെ സ്കൂൾ വിദ്യാഭ്യാസം പൂർത്തിയാക്കിയത്.
തുടർന്ന് എറണാകുളം മഹാരാജാസ് കോളേജ് , സെന്റ് ആൽബർട്ട്സ് കോളേജ് എന്നിവടങ്ങളിൽ തന്റെ ബിരുദപഠനം അദ്ദേഹം പൂർത്തിയാക്കി
ഡോ. മേരി എബ്രഹാം ആണ് ഭാര്യ.
അമൃത ഡൊമിനിക് എന്നൊരു മകളുണ്ട് ഈ ദമ്പതികൾക്ക് വഹിച്ചിരുന്ന സ്ഥാനങ്ങൾ കെ.എസ്.യു. ജില്ലാ പ്രസിഡന്റ് യൂത്ത് കോൺഗ്രസ് ജില്ലാ സെക്രട്ടറി എറണാകുളം ഡി.സി.സി. ജെനറൽ സെക്രട്ടറി കൊച്ചിൻ കോർപ്പറേഷൻ കൗൻസിലർ (1988-1994)
9-ആം നിയമസഭയിലും 10-ആം നിയമസഭയിലും ഡൊമനിക് അംഗമായിരുന്നു.
ഉമ്മൻ ചാണ്ടിയുടെ മന്ത്രിസഭയിൽ ഫിഷറീസ് മന്ത്രിയായിരുന്നു.
അവലംബം ↑ ↑ Dominic Presentation എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നെയ്തലക്കാവ് ഭഗവതിക്ഷേത്രം
കേരളത്തിൽ തൃശ്ശൂർ ജില്ലയിൽ തൃശ്ശൂർ നഗരത്തിന് വടക്കുപടിഞ്ഞാറുഭാഗത്ത് കോലഴി ഗ്രാമപഞ്ചായത്തിൽ കുറ്റൂരിൽ സ്ഥിതിചെയ്യുന്ന ഒരു ദേവി ക്ഷേത്രമാണ് നെയ്തലക്കാവ് ഭഗവതിക്ഷേത്രം .
ആദിപരാശക്തിയായ ശ്രീഭദ്രകാളിയും മഹാദേവനുമാണ് ക്ഷേത്രത്തിലെ മുഖ്യപ്രതിഷ്ഠകൾ.
ഉപദേവതകളായി ഗണപതി , ദുർഗ്ഗാ ഭഗവതി, അയ്യപ്പൻ , അന്തിമഹാകാളൻ , നാഗദൈവങ്ങൾ , ബ്രഹ്മരക്ഷസ്സ് എന്നിവർക്കും പ്രതിഷ്ഠകളുണ്ട്.
നെയ്തലക്കാവിലമ്മ എന്ന്‌ ഭഗവതി അറിയപ്പെടുന്നു.
പ്രസിദ്ധമായ തൃശ്ശൂർ പൂരത്തിന്റെ പങ്കാളികളിലൊരാൾ എന്ന പേരിൽ പ്രസിദ്ധമാണ് ഈ ക്ഷേത്രം.
മേടമാസത്തിലെ പൂരം നാളിൽ നടത്തപ്പെടുന്ന തൃശ്ശൂർ പൂരത്തിന് മുന്നോടിയായി വടക്കുന്നാഥ ക്ഷേത്രത്തിന്റെ തെക്കേ ഗോപുരവാതിൽ തുറക്കുന്നത് ഇവിടത്തെ ഭഗവതിയാണ്.
തൃശ്ശൂർ പൂരം കൂടാതെ കന്നിമാസത്തിൽ നവരാത്രി , വൃശ്ചികമാസത്തിൽ തൃക്കാർത്തിക , കുംഭമാസത്തിൽ ശിവരാത്രി എന്നിവയും ക്ഷേത്രത്തിലെ പ്രധാന ആണ്ടുവിശേഷങ്ങളിൽ പെടും.
കൊച്ചിൻ ദേവസ്വം ബോർഡാണ് ക്ഷേത്രഭരണം നടത്തുന്നത്.
ആദ്യം ഇവിടെ ശിവക്ഷേത്രം മാത്രമേ ഉണ്ടായിരുന്നുള്ളൂ.
പള്ളിപ്പുറം ക്ഷേത്രം എന്നായിരുന്നു അതിന്റെ പേര്.
ഇവിടെയുള്ള ഭഗവാൻ തന്മൂലം പള്ളിപ്പുറത്തപ്പൻ എന്നറിയപ്പെട്ടുപോരുന്നു.
തൃശ്ശൂരിന് പടിഞ്ഞാറുള്ള അരിമ്പൂർ എന്ന സ്ഥലത്തുനിന്ന് ഇവിടെ ദർശനത്തിനുവന്ന കുണ്ടിൽ നമ്പിടി എന്ന ഭക്തൻ ദർശനത്തിനുമുമ്പായി ക്ഷേത്രക്കുളത്തിൽ കുളിയ്ക്കാൻ തീരുമാനിച്ചു.
തന്റെ കയ്യിലുള്ള ഓലക്കുട കുളക്കരയിൽ വച്ചശേഷം നമ്പിടി കുളത്തിലിറങ്ങുകയും കുളിയ്ക്കുകയും ചെയ്തു.
എന്നാൽ, കരയ്ക്കുകയറി കുടയെടുക്കാൻ ശ്രമിയ്ക്കുമ്പോൾ അത് അനങ്ങുന്നില്ലെന്ന് അദ്ദേഹത്തിന് മനസ്സിലായി.
തുടർന്ന് പ്രശ്നം വച്ചപ്പോൾ ഭഗവതി തന്റെ കൂടെ വന്നുവെന്നും ശിവന്റെ കൂടെ കഴിയാൻ ആഗ്രഹിയ്ക്കുന്നുവെന്നും മനസ്സിലാക്കിയ നമ്പിടി ഉടനെ അല്പം നെയ്യും എള്ളെണ്ണയും ചേർത്തുള്ള പാത്രത്തിൽ ഭഗവതിയെ കുടിയിരുത്തി.
അങ്ങനെ, ക്ഷേത്രത്തിന് നെയ്തിലക്കാവ് എന്ന പേരുവന്നു.
ഇത് പറഞ്ഞുപറഞ്ഞ് നെയ്തലക്കാവായി മാറി.
കുറ്റൂർ ഗ്രാമത്തിന്റെ ഏതാണ്ട് ഒത്ത നടുക്കായാണ് ക്ഷേത്രം സ്ഥിതിചെയ്യുന്നത്.
ക്ഷേത്രത്തിന് മുന്നിലൂടെ പൂങ്കുന്നം - പാമ്പൂർ - വിയ്യൂർ പാത കടന്നുപോകുന്നു.
ഈ വഴിയിൽ സാധാരണയായി ബസ്സുകളുണ്ടാകാറില്ലെങ്കിലും അപൂർവ്വമായി ചിലത് ക്ഷേത്രത്തിനടുത്തുകൂടെ പോകാറുണ്ട്.
കുറ്റൂർ ഗവ.
സ്കൂൾ, പോസ്റ്റ് ഓഫീസ് തുടങ്ങിയ സ്ഥാപനങ്ങൾ ക്ഷേത്രപരിസരത്തുതന്നെയുണ്ട്.
ക്ഷേത്രക്കുളം വടക്കുകിഴക്കുഭാഗത്ത് സ്ഥിതിചെയ്യുന്നു.
വളരെ ചെറിയൊരു കുളമാണിത്.
ഇത്രയും ചെറിയ ക്ഷേത്രക്കുളങ്ങൾ ഒരു അപൂർവ്വതയാണ്.
കിഴക്കേ നടയിൽ ഒരു ഗോപുരം പണിതിട്ടുണ്ട്.
ശ്രീകോവിൽ നാലമ്പലം നമസ്കാരമണ്ഡപം പ്രധാന പ്രതിഷ്ഠകൾ ശ്രീ നെയ്തലക്കാവിലമ്മ (ഭദ്രകാളി) ശ്രീ പള്ളിപ്പുറത്തപ്പൻ (പരമശിവൻ) ഉപദേവതകൾ ഗണപതി അയ്യപ്പൻ രക്ഷസ്സ് നിത്യപൂജകളും വഴിപാടുകളും വിശേഷദിവസങ്ങൾ തൃശ്ശൂർ പൂരം
മേടമാസത്തിലെ പൂരം നക്ഷത്രം രാത്രി വരുന്ന ദിവസം നടത്തുന്ന അതിപ്രസിദ്ധമായ ഉത്സവമാണ് തൃശ്ശൂർ പൂരം.
പൂരങ്ങളുടെ പൂരം എന്നറിയപ്പെടുന്ന ഈ മഹോത്സവം, കേരളത്തിലെ ഏറ്റവും പ്രധാനപ്പെട്ട ആകർഷണങ്ങളിലൊന്നാണ്.
പൂരത്തിലെ പത്ത് പങ്കാളികളിലൊരാളായ നെയ്തലക്കാവ് ക്ഷേത്രത്തിലെ പ്രധാന ആണ്ടുവിശേഷവും തൃശ്ശൂർ പൂരം തന്നെയാണ്.
പൂരത്തലേന്ന് തെക്കേ ഗോപുരം തുറക്കാനുള്ള അവകാശവും നെയ്തലക്കാവിലമ്മയ്ക്കാണെന്നത് ഈ ക്ഷേത്രത്തിന്റെ പ്രാധാന്യം കൂട്ടുന്നു.
↑ പേജ് 2, മാതൃഭൂമി നഗരം സപ്ലിമെന്റ്, മേയ്8,2014
നെയ്ഫു റിയോ ഇംഗ്ലീഷ് വിലാസം https://ml.wikipedia.org/wiki/Neiphiu_Rio
നാഗാലാൻഡ് മുൻ മുഖ്യമന്ത്രിയാണ് നെയ്ഫു റിയോ (ജനനം :) മൂന്നുവട്ടം മുഖ്യമന്ത്രിയായി തെരഞ്ഞെടുക്കപ്പെട്ടു.
നാഗാലാൻഡ് പീപ്പിൾസ് ഫ്രണ്ട് (എൻ.പി.എഫ്) നേതാവാണ്.
ജീവിതരേഖ 2013 ലെ തെരഞ്ഞെടുപ്പ്
2013 ലെ തെരഞ്ഞെടുപ്പിൽ  നെയ്ഫു നേതൃത്ത്വം നൽകിയ എൻ.പി.എഫിന് 39 സീറ്റാണ് ലഭിച്ചു.
ബി.ജെ.പി, നാഗാലാൻഡിലെ പ്രാദേശിക പാർട്ടികൾ എന്നിവയുടെ പിന്തുണയുള്ള മുന്നണിയായാണ് നെയ്ഫു തിരഞ്ഞെടുപ്പിൽ മത്സരിച്ചത്.
അവലംബം പുറം കണ്ണികൾ Profile Archived 2005-04-03 at the Wayback Machine .
at Nagaland NIC.
നെയിൽ പോളിഷ് ഇംഗ്ലീഷ് വിലാസം https://ml.wikipedia.org/wiki/Nail_polish Polished nails Fingernails before and after application of red nail polish A woman's toes with dark nail polish.
നഖങ്ങൾ അലങ്കരിക്കാനും സംരക്ഷിക്കാനും മനുഷ്യന്റെ കൈവിരലിലോ കാൽവിരലിലോ പ്രയോഗിക്കാവുന്ന ഒരു ലാക്വറാണ് നെയിൽ പോളിഷ് (നെയിൽ വാർണിഷ് അല്ലെങ്കിൽ നെയിൽ ഇനാമൽ എന്നും അറിയപ്പെടുന്നു).
നഖത്തിന്റെ അലങ്കാര ഭംഗികൾ വർദ്ധിപ്പിക്കുന്നതിനും പൊട്ടൽ അല്ലെങ്കിൽ പുറംതൊലി പരസ്യമാക്കാതെ ഒളിച്ചുവക്കുന്നതിനും ഇത് ഉപയോഗിക്കുന്നു.
നെയിൽ പോളിഷിൽ ഒരു ഓർഗാനിക് പോളിമറും അതിന് നിറങ്ങളും ടെക്സ്ചറുകളും നൽകുന്ന മറ്റ് നിരവധി ഘടകങ്ങളും അടങ്ങിയിരിക്കുന്നു.
എല്ലാ നിറത്തിലുള്ള ഷേഡുകളിലും ലഭിക്കുന്ന നെയിൽ പോളിഷുകൾ മാനിക്യൂർ അല്ലെങ്കിൽ പെഡിക്യൂർ എന്നിവയിൽ ഒരു പ്രധാന പങ്ക് വഹിക്കുന്നു.
നെയിൽ പോളിഷിന്റെ ഉത്ഭവം ക്രി.
3000 കാലഘട്ടത്തിൽ ചൈനയിൽ നിന്നാണ്.
ബിസി 600-നടുത്ത്, ഷൗ രാജവംശത്തിന്റെ കാലത്ത് രാജകീയ ഭവനത്തിന് വർണ്ണം നൽകുന്നതിന് സ്വർണ്ണവും വെള്ളിയും നിറങ്ങൾക്ക് മുൻഗണന നൽകിയിരുന്നു.
എന്നിരുന്നാലും, കാലക്രമേണ ലോഹ നിറങ്ങളായ ചുവപ്പും കറുപ്പും രാജകീയ പ്രിയങ്കരങ്ങളായ വർണ്ണങ്ങളായി മാറി.
മിംഗ് രാജവംശത്തിന്റെ കാലത്ത് തേനീച്ചമെഴുകിൽ, മുട്ടയുടെ വെള്ള, ജെലാറ്റിൻ, വെജിറ്റബിൾ ഡൈകൾ, ഗം അറബിക് എന്നിവ ഉൾപ്പെടുന്ന ഒരു മിശ്രിതം ഉപയോഗിച്ചാണ് നെയിൽ പോളിഷ് ഉണ്ടാക്കിയിരുന്നത്.
ഈജിപ്തിൽ, താഴ്ന്ന വിഭാഗക്കാർ ഇളം നിറങ്ങൾ ഉപയോഗിച്ചിരുന്നു.
എന്നാൽ ഉയർന്ന സമൂഹം അവരുടെ നഖങ്ങൾക്ക് ചുവപ്പ് കലർന്ന തവിട്ട് നിറത്തിൽ മൈലാഞ്ചി കൊണ്ട് വരച്ചു.
മമ്മിയാക്കപ്പെട്ട ഫറവോൻമാരുടെയും നഖങ്ങളിൽ മൈലാഞ്ചി കൊണ്ട് വരച്ചിരുന്നു.
യൂറോപ്പിൽ, ഫ്രെഡറിക് എസ്.എൻ. ഡഗ്ലസ് 1810-12 കാലഘട്ടത്തിൽ ഗ്രീസിൽ യാത്ര ചെയ്യവേ, ഗ്രീക്ക് സ്ത്രീകൾ തങ്ങളുടെ നഖങ്ങളിൽ "മങ്ങിയ പിങ്ക്" ചായം പൂശുന്നത് ശ്രദ്ധിച്ചു.
അത് പുരാതന ആചാരമായി അദ്ദേഹം മനസ്സിലാക്കി.
ലാവെൻഡർ ഓയിൽ, കാർമൈൻ, ഓക്സൈഡ് ടിൻ, ബെർഗാമോട്ട് ഓയിൽ തുടങ്ങിയ അടിസ്ഥാന ചേരുവകൾ ഉപയോഗിച്ചാണ് ആദ്യകാല നെയിൽ പോളിഷ് ഫോർമുലകൾ നിർമ്മിച്ചത്.
നിറമുള്ള പൊടികളും ക്രീമുകളും ഉപയോഗിച്ച് നഖം പോളിഷ് ചെയ്യുന്നതാണ് കൂടുതൽ സാധാരണമായത്.
താരതമ്യേന തിളങ്ങുന്നത് വരെ നഖം ബഫ് ചെയ്ത് പൂർത്തിയാക്കുന്നു.
ഈ സമയത്ത് വിറ്റഴിക്കപ്പെടുന്ന ഒരു തരം പോളിഷിംഗ് ഉൽപ്പന്നം ഗ്രാഫ്സ് ഹൈഗ്ലോ നെയിൽ പോളിഷ് പേസ്റ്റ് ആയിരുന്നു.
നെയിൽ പോളിഷ് റിമൂവർ Nail polish remover
നെയിൽ പോളിഷ് റിമൂവർ ഒരു ഓർഗാനിക് ലായകമാണ്.
അതിൽ എണ്ണകൾ, സുഗന്ധങ്ങൾ, കളറിംഗ് എന്നിവയും ഉൾപ്പെടുന്നു.
നെയിൽ പോളിഷ് റിമൂവർ പാക്കേജുകളിൽ നനച്ച വ്യക്തിഗത പാഡുകൾ, ഒരു കോട്ടൺ ബോൾ അല്ലെങ്കിൽ കോട്ടൺ പാഡ് ഉപയോഗിച്ച് ഉപയോഗിക്കുന്ന ഒരു കുപ്പി ലിക്വിഡ് റിമൂവർ അല്ലെങ്കിൽ നുരകൾ നിറച്ച ഒരു കണ്ടെയ്‌നർ എന്നിവ ഉൾപ്പെട്ടേക്കാം.
റിമൂവർ തിരഞ്ഞെടുക്കുന്നത് ഉപയോക്താവിന്റെ മുൻഗണനയും പലപ്പോഴും റിമൂവറിന്റെ വിലയും ഗുണനിലവാരവും അനുസരിച്ചായിരിക്കും.
ഏറ്റവും സാധാരണമായ റിമൂവർ അസെറ്റോൺ ആണ്.
അക്രിലിക് അല്ലെങ്കിൽ ക്യൂർഡ് ജെൽ കൊണ്ട് നിർമ്മിച്ച കൃത്രിമ നഖങ്ങളിലും അസെറ്റോണിന് നീക്കം ചെയ്യാൻ കഴിയും.
ഒരു ഇതര നെയിൽ പോളിഷ് റിമൂവർ എഥൈൽ അസറ്റേറ്റ് ആണ്.
അതിൽ പലപ്പോഴും ഐസോപ്രോപൈൽ ആൽക്കഹോൾ അടങ്ങിയിട്ടുണ്ട്.
നെയിൽ പോളിഷിനുള്ള യഥാർത്ഥ ലായകമാണ് എഥൈൽ അസറ്റേറ്റ്.
നെയിൽ പോളിഷ് റിമൂവറായി അസെറ്റോണിട്രൈൽ ഉപയോഗിച്ചിട്ടുണ്ട്.
എന്നാൽ ഇത് മുകളിൽ പറഞ്ഞ ഓപ്ഷനുകളേക്കാൾ വിഷമാണ്.
2000 മാർച്ച് 17 മുതൽ സൗന്ദര്യവർദ്ധക വസ്തുക്കളിൽ ഉപയോഗിക്കുന്നതിന് യൂറോപ്യൻ സാമ്പത്തിക മേഖലയിൽ ഇത് നിരോധിച്ചിരിക്കുന്നു.
അവലംബം കൂടുതൽ വായനയ്ക്ക് Charles Panati, Extraordinary Origins of Everyday Things , Harper Row , 1987 പുറംകണ്ണികൾ Nail polish എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Nail salons: How to be safe at work – Oregon OSHA Archived 2015-02-22 at the Wayback Machine .
U.S. Environmental Protection Agency – Nail Salons Project
നെയ്ത്തുകാരൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Neythukaran
പ്രിയനന്ദനൻ സ‌വിധാനം നിർവ്വഹിച്ച് ഒരു മലയാളചിത്രമാണ് നെയ്ത്തുകാരൻ .
ഈ ചിത്രത്തിലെ കേന്ദ്രകഥാപാത്രത്തെ അവതരിപ്പിച്ച മുരളി മികച്ച നടനുള്ള ദേശീയപുരസ്കാരം നേടിയിട്ടുണ്ട്.
ഈ ചിത്രത്തിന്റെ തിരക്കഥ രചിച്ചിരിക്കുന്നത് എൻ. ശശിധരനാണ്‌ .
കേരളത്തിലെ കമ്മ്യൂണിസ്റ്റ് പ്രസ്ഥാനത്തിന്റെ അമരക്കാരനായിരുന്ന ഇ എം എസ്സിനെ ആരാധിക്കുന്ന അപ്പമേസ്റ്റ്രി എന്ന വൃദ്ധനാണു പ്രധാനകഥാപാത്രം.
ഇ എം എസ്സിന്റെ മരണം അയാളിലുണ്ടാക്കുന്ന ആഘാതവും പിന്നീട് അയാളിൽ ഉണ്ടാകുന്ന മാനസികവ്യാപാരങ്ങളും ചിത്രം അവതരിപ്പിക്കുന്നു.
രാഷ്ട്രീയചലച്ചിത്രം എന്നതിനപ്പുറം മാറിവരുന്ന തലമുറകൾ സമൂഹത്തെ എങ്ങനെ നോക്കിക്കാണുന്നു എന്നതിലേക്കും ചിത്രം വിരൽ ചൂണ്ടുന്നു.
നെമോ (ഫയൽ മാനേജർ) ഇംഗ്ലീഷ് വിലാസം https://ml.wikipedia.org/wiki/Nemo_file_manager നെമോ ഒരു മൗണ്ട് കാണിക്കുന്നുണ്ടോ ഇല്ലയോ എന്നത്, gvfs-udisks2-volume-monitor പ്രോസസ്സിനുള്ള x-gvfs-show എന്ന ഓപ്ഷനാണ് നിർണ്ണയിക്കുന്നത്.
ഗ്നോം ഡിസ്ക്സിന്റെ സ്ക്രീൻഷോട്ട്.
ഒരു സ്വതന്ത്രസോഫ്റ്റ്‍വെയർ ഫയൽ മാനേജരാണ് നെമോ .
ഇത് സിന്നമൺ ഡെസ്ക്ടോപ്പിന്റെ ഔദ്യോഗിക ഫയൽ മാനേജരാണ്.
ഇത് ഗ്നോം ഫയൽസ് ( നോട്ടിലസ് ) ന്റെ ഒരു ഫോർക്ക് ആണ്.
സിന്നമൺ 1.6 ന്റെ കൂടെയാണ് നെമോ 1.0.0 ജൂലൈ 2012 ൽ പുറത്തിറങ്ങിയത്.
നവംബർ 2012 ൽ ഇത് വെർഷൻ 1.1.2 ൽ എത്തി.
ഇത് നോട്ടിലസ് 3.4 ന്റെ ഫോർക്കായാണ് ആരംഭിച്ചത്.
നോട്ടിലസ് 3.6 ഒരു ദുരന്തമാണ് എന്ന് ലിനക്സ് മിന്റ് ഡവലപ്പേഴ്സ് പറഞ്ഞതിനുശേഷമാണ് ഇതിന്റെ വികസനം ആരംഭിച്ചത്.
ഗ്വെൻഡാൽ ലെ ബിഹാൻ ആണ് "നെമോ" എന്ന പേര് നിർദ്ദേശിച്ചത്.
ജൂൾസ് വേണിന്റെ പ്രസിദ്ധ കഥാപാത്രമായ ക്യാപ്റ്റൻ നെമോയിൽനിന്നാണ് ഇതിന്റെ പ്രചോദനം ഉൾക്കൊണ്ടത്.
അദ്ദേഹം നോട്ടിലസ്സിന്റെ ക്യാപ്റ്റനായിരുന്നു.
നെമോ 1.0.0 ന് താഴെപ്പറയുന്ന സവിശേഷതകളുണ്ടായിരുന്നു.
GVfs, GIO എന്നിവ ഉപയോഗിക്കുന്നു നോട്ടിലസ്സ് 3.6 ൽ ഇല്ലാതായ നോട്ടിലസ് 3.4 ന്റെ എല്ലാ സവിശേഷതകളും.
ടെർമിനലിൽ തുറക്കുക (നെമോയിൽ സ്വതേ) റൂട്ട് ആയി തുറക്കുക (നെമോയിൽ സ്വതേ) ഫയൽ പ്രവർത്തനങ്ങളുടെ പുരോഗതി വിവരങ്ങൾ (ഫയലുകളുടെ പകർപ്പെടുക്കുകയോ മൂവ് ചെയ്യുകയോ ചെയ്യുമ്പോൾ വിവരങ്ങൾ വിൻഡോ ശീർഷകത്തിലും, വിൻഡോ ലിസ്റ്റിലും കാണാം) ശരിയായ GTK ബുക്ക്മാർക്കുകൾ മാനേജ്മെന്റ് പൂർണ്ണ നാവിഗേഷൻ ഓപ്ഷനുകൾ (തിരികെ, മുന്നോട്ട്, മുകളിലേക്ക്, പുതുക്കുക) പാത്ത് എൻട്രിയും പാത്ത് ബ്രഡ്ക്രമ്പും  തമ്മിൽ ടോഗിൾ ചെയ്യുന്നതിനുള്ള കഴിവ്കൂടുതൽ കോൺഫിഗറേഷൻ ഓപ്ഷനുകൾ ഇതും കാണുക Comparison of file managers GNOME Files അവലംബങ്ങൾ പുറത്തേക്കുള്ള കണ്ണികൾ Introducing Nemo (2012) Install Nemo File Manager in Ubuntu (2012)
നെയാദ്
നെപ്റ്റ്യൂണിനോട് ഏറ്റവും അടുത്ത് സ്ഥിതിചെയ്യുന്ന ഉപഗ്രഹമാണ് നെയാദ് .
1989 ലെ വോയേജർ 2 ചിത്രങ്ങളിൽ നിന്നാണ് ഇതിനെ കണ്ടുപിടിച്ചത്.
വോയേജർ 2 സൗരയൂഥം കടന്ന് പുറം ബഹിരാകാശത്തേക്ക് പോകുന്ന വഴിയിൽ ഏറ്റവും അവസാനം കണ്ട ലോകം ഇതാണ്.
48,200 കിലോമീറ്റർ ദൂരെയായി ഏഴ് മണിക്കൂർ സമയംകൊണ്ട്  മാതൃഗ്രഹത്തിന്റെ മധ്യരേഖയ്ക്ക് സമാന്തരമായി വൃത്താകൃതി സഞ്ചാരപഥത്തിലൂടെ ഇതൊരു പ്രദക്ഷിണം വയ്ക്കുന്നു.
ക്രമരൂപമില്ലാത്ത ഇതിന്റെ ശരാശരി വ്യാസം  58 കിലോമീറ്ററാണ്.
സാന്ദ്രത, ഘടന, ആന്തരിക സ്വഭാവം മുതലായവയുടെ വിവരങ്ങളൊന്നും ലഭ്യമല്ല.
ഉപരിതലം  ഇരുണ്ടതാണെന്നല്ലാതെ അല്ലാതെ മറ്റു വിശദാംശങ്ങളൊന്നും അറിഞ്ഞുകൂടാ.
ഇത് തലാസയോടും ഡെസ്പിനയോടും ചേർന്ന് ഗുരുത്വാകർഷണബലംകൊണ്ട് 'വലയങ്ങളുടെ ഇടയ' പ്രവർത്തനം നടത്തുന്നു.
നെയ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മദ്ധേഷ്യൻ രാജ്യങ്ങളിൽ പ്രചാരത്തിലുള്ള ഒരിനം ഓടക്കുഴലാണ് നെയ് .
മുളകൊണ്ട് നിർമ്മിതമായ ഈ കുഴൽ പൗരാണിക കാലം മുതൽ ബാബിലോണിയക്കാരും ഈജിപ്ഷ്യരും ഉപയോഗിച്ചിരുന്നു.
അറബി സംഗീതത്തിലും സൂഫി സംഗീതങ്ങളിലും ഈ വാദ്ധ്യേപകരണത്തിന് അനല്പമായ സ്ഥാനമുണ്ട്.
റൂമിയുടെ മസ്നവിയുടെ ആരംഭം തന്നെ മുളങ്കാടുകളിൽ നിന്നും വേർപ്പെട്ട ഓടക്കുഴലിന്റെ രോദനത്തെകുറിച്ച് വർണ്ണിച്ചു കൊണ്ടാണ്.
വലിപ്പം കൂടിയതും വലിപ്പം കുറഞ്ഞതുമായ രണ്ടിനം നെയ് നിലവിലുണ്ട്.
നെയ്ച്ചോറ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2022 ഫെബ്രുവരി മുതൽ തുടരുന്നു.
അരി കൊണ്ടുണ്ടാക്കുന്ന ഭക്ഷണവിഭവമാണ് നെയ്ച്ചോറ്.
നെയ്യും സുഗന്ധവ്യഞ്ജനങ്ങളും ഇതിലെ പ്രധാന ചേരുവയാണ്
നെയ്തർ എ ഹോക്ക് നോർ എ ഡോവ്: ആൻ ഇൻസൈഡേഴ്സ് എക്കൗണ്ട് ഓഫ് പാകിസ്താൻസ് ഫോറിൻ പോളിസി ഇംഗ്ലീഷ് വിലാസം https://ml.wikipedia.org/wiki/Neither_a_Hawk_Nor_a_Dove
മുൻ പാക് വിദേശകാര്യ മന്ത്രി ഖുർഷിദ് മഹ്മൂദ് കസൂരി രചിച്ച ഗ്രന്ഥമാണ് നെയ്തർ എ ഹോക്ക് നോർ എ ഡോവ്: ആൻ ഇൻസൈഡേഴ്സ് എക്കൗണ്ട് ഓഫ് പാകിസ്താൻസ് ഫോറിൻ പോളിസി .
ഒബ്‌സർവർ റിസർച്ച് സെന്ററാണ് പുസ്തകം പ്രസിദ്ധീകരിച്ചത്.
പാക് വിദേശനയത്തിന്റെ ഉള്ളുകള്ളികളാണ് പുസ്തകത്തിന്റെ പ്രധാനവിഷയം.
ഒപ്പം കശ്മീർപ്രശ്‌നവും ചർച്ച ചെയ്യുന്നുണ്ട്.
ശിവസേന പ്രവർത്തകർ ഈ പുസ്തകത്തിനെതിരെ വ്യാപക പ്രതിഷേധമുയർത്തി.
മുൻ പാക് വിദേശകാര്യ മന്ത്രി ഖുർഷിദ് മഹ്മൂദ് കസൂരിയുടെ പുസ്തകം പ്രകാശനം ചെയ്യുന്നതിനെതിരെയാണ് ശിവസേന രംഗത്തെത്തിയത്.
പ്രകാശന ചടങ്ങിൻെറ മുഖ്യസംഘാടകനായ സുധീന്ദ്ര കുൽക്കർണിയോട് ചടങ്ങ് ഒഴിവാക്കണമെന്ന് ആവശ്യപ്പെട്ടെങ്കിലും അദ്ദേഹം വഴങ്ങിയില്ല.
ഇതിനെത്തുടർന്ന് കുൽക്കർണിയുടെ കാർ തടഞ്ഞ് ശിവസേന പ്രവർത്തകർ കരിമഷി ഒഴിച്ചു.
മുഖത്ത് മുഴുവൻ മഷിയുമായി കുൽക്കർണി കസൂരിയോടൊപ്പം പത്രസമ്മേളനം നടത്തുകയുണ്ടായി.
പ്രതിഷേധങ്ങൾക്കിടയിലും പുസ്തകം മുൻകൂട്ടി നിശ്ചയിച്ച പ്രകാരം മുംബൈയിൽ പ്രകാശനം ചെയ്തു.
ബി.ജെ.പി മുൻ സൈദ്ധാന്തികൻ സുധീന്ദ്ര കുർക്കർണിയുടെ ദേഹത്ത് കരിമഷി ഒഴിച്ച പ്രവർത്തകരെ അഭിനന്ദിച്ച് ശിവസേനാ നേതാവ് ഉദ്ധവ് താക്കറെ രംഗത്തെത്തി.
സംഭവത്തെ തുടർന്ന് അറസ്റ്റിലായ ആറ് സേനാ പ്രവർത്തകരെ സന്ദർശിച്ചാണ് താക്കറെ അഭിനന്ദനം അറിയിച്ചത്.
പ്രവർത്തകർ സുധീന്ദ്ര കുൽക്കർണിക്കുനേരെ കരിമഷി ഒഴിച്ചത്.
പ്രകാശന ചടങ്ങിൻെറ മുഖ്യസംഘാടകനാണ് സുധീന്ദ്ര കുൽക്കർണി.
ചടങ്ങ് ഒഴിവാക്കണമെന്ന ആവശ്യം കുൽക്കർണി തള്ളിയതിനെ തുടർന്നായിരുന്നു ശിവസേനയുടെ അതിക്രമം.
തിങ്കളാഴ്ച കുൽക്കർണിയുടെ കാർ തടഞ്ഞ് ശിവസേന പ്രവർത്തകർ കരിമഷി ഒഴിക്കുകയായിരുന്നു.
തുടർന്ന് മുഖത്ത് മുഴുവൻ മഷിയുമായി കുൽക്കർണി കസൂരിയോടൊപ്പം പത്രസമ്മേളനം നടത്തി.
പണ്ടാല
കേരളത്തിലെ സാമന്തജാതികളിൽ ഒന്നാണ് പണ്ടാല.
ഇവരെ ക്ഷത്രിയരുടെ ഉപവിഭാഗമായികണക്കാക്കുന്നു.
ഓണാട്ടുകരയിൽ ആണ് ഈ വിഭാഗം അധികം ഉള്ളത്.
പ്രസിദ്ധരായ പണ്ടാലമാർ യൂജിൻ പണ്ടാല എൻ.എസ്. പണ്ടാല
പണ്ടോറ ദ്വീപ്
പണ്ടോറ ദ്വീപ് Pandora Island കാനഡയിലെ നുനാവടിലെ ക്വിക്കിഗ്തലൂക്ക് പ്രദേശത്തെ കനേഡിയൻ ആർക്ടിക് ദ്വീപുകളുടെ ഭാഗമായുള്ള ഒരു ആൾത്താമസമില്ലാത്ത ദ്വീപാണ്.
പ്രിൻസ് ഓഫ് വെയിൽസ് ദ്വീപിന്റെ യങ്ബേ യിലാണു സ്ഥിതിചെയ്യുന്നത്.
കിഴക്ക് സോമർസെറ്റ് ദ്വീപിന്റെ ഫോർ റിവേഴ്സ് ബേ ആണുള്ളത്.
വലിയ പ്രെസ്കോട്ട് ദ്വീപ് വടക്കൻ ഭാഗത്തുണ്ട്.
പണ്ടോറ പേപ്പറുകൾ Part of a series on Taxation
An aspect of fiscal policy Policies Government revenue Property tax equalization Tax revenue Non-tax revenue Tax law Tax bracket Tax threshold Exemption Credit Deduction Tax shift Tax cut Tax holiday Tax advantage Tax incentive Tax reform Tax harmonization Tax competition Double taxation Representation Unions Medical savings account Economics
General Theory Price effect Excess burden Tax incidence Laffer curve Optimal tax Theories Optimal capital income taxation
Distribution of Tax Tax rate Flat Progressive Regressive Proportional Collection Revenue service Revenue stamp Tax assessment Taxable income Tax lien Tax refund Tax shield Tax residence Tax preparation Tax investigation Tax shelter Private tax collection Tax farming Noncompliance
General Tax avoidance Tax evasion Tax resistance Tax shelter Smuggling Black market Unreported employment
Corporate Tax inversion Transfer mispricing Base erosion and profit shifting (BEPS) Double Irish Dutch Sandwich Single Malt CAIA/Green Jersey
Locations Tax havens Corporate havens Offshore financial centres (OFCs) Offshore magic circle Conduit and Sink OFCs Financial centres Financial Secrecy Index
Major examples Ireland as a tax haven Ireland v Commission Leprechaun economics Liechtenstein tax affair Luxembourg Leaks Offshore Leaks Paradise Papers Panama Papers Swiss Leaks United States as a tax haven Panama as a tax haven Types Direct Indirect Per unit Ad valorem Capital gains Carbon Consumption Dividend Ecotax Excise Fuel Georgist Gift Gross receipts Income Inheritance (estate) Land value Payroll Pigovian Property Sales Sin Single Stamp Steering Turnover Value-added (VAT) Corporate profit Excess profits Windfall profits Negative (income) Wealth International Financial transaction tax Currency transaction tax European Union Common Consolidated Corporate Tax Base (CCCTB) Minimum corporate tax rate Tobin tax Spahn tax Tax equalization Tax treaty Permanent establishment Transfer pricing European Union FTT Foreign revenue rule Trade Custom Duty Tariff Import Export Tariff war Free trade Free-trade zone Trade agreement ATA Carnet Research
Academic Mihir A. Desai Dhammika Dharmapala James R. Hines Jr. Ronen Palan Joel Slemrod Gabriel Zucman
Advocacy groups Tax Justice Network (TJN) Institute on Taxation and Economic Policy (ITEP) Oxfam (UK) Tax Foundation (US) Tax Policy Center (US) Religious Church tax Eight per thousand Teind Tithe Fiscus Judaicus Leibzoll Temple tax Tolerance tax Jizya Kharaj Khums Nisab Zakat By country
All Countries List of countries by tax rates Tax revenue to GDP ratio Tax rates in Europe
Individual Countries Albania Algeria Argentina Australia Azerbaijan Bangladesh Bhutan Brazil Bulgaria BVI Canada China Colombia Croatia Denmark Finland France Germany Greece Hong Kong Iceland India Indonesia Iran Ireland Israel Italy Japan Kazakhstan Lithuania Malta Morocco Namibia Netherlands New Zealand Norway Pakistan Palestine Peru Philippines Poland Portugal Russia Singapore South Africa Sri Lanka Sweden Switzerland Taiwan Tanzania United Arab Emirates United Kingdom United States Uruguay Business portal Money portal
അന്താരാഷ്ട്ര കൺസോർഷ്യം ഓഫ് ഇൻവെസ്റ്റിഗേറ്റീവ് ജേർണലിസ്റ്റ് (ICIJ) പ്രസിദ്ധീകരിച്ച 11.9 ദശലക്ഷം ചോർന്ന രേഖകളാണ് (2.9 ടെറാബൈറ്റ് ഡാറ്റ) പണ്ടോറ പേപ്പറുകൾ എന്ന പേരിൽ വിളിക്കുന്നത്.
2021 ഒക്ടോബർ 3 മുതലാണ് ഈ രേഖകൾ പുറത്തായത്.
പനാമ , സ്വിറ്റ്സർലൻഡ് , യുഎഇ എന്നിവയുൾപ്പെടെയുള്ള രാജ്യങ്ങളിലെ 14 സാമ്പത്തിക സേവന കമ്പനികളിൽ നിന്നുള്ള രേഖകൾ, ചിത്രങ്ങൾ, ഇമെയിലുകൾ, സ്പ്രെഡ്ഷീറ്റുകൾ എന്നിവയാണ് ഇതിലുൾപ്പെടുന്നത്.
പല പ്രമുഖരുടെയും സാമ്പത്തിക രഹസ്യത്തിന്റെ ഏറ്റവും വലിയ വെളിപ്പെടുത്തലായി ഈ രേഖാ ചോർച്ചയെ ഐസിഐജെയിലെ വാർത്താ സംഘടനകൾ വിശേഷിപ്പിച്ചു.
നേരത്തെ 2016 -ലും ഇത്തരത്തിൽ രേഖകളുടെ ചോർച്ച സംഭവിച്ചിരുന്നു.
പനാമ പേപ്പറുകൾ എന്ന് വിശേഷിപ്പിക്കപ്പെട്ട ഈ രേഖകളിൽ 11.5 ദശലക്ഷം രഹസ്യ രേഖകളുളാണ് പുറത്തായത്.
എന്നാൽ ഇപ്പോഴത്തെ പണ്ടോറ പേപ്പറുകൾ ഇതിനേക്കാളും കൂടുതൽ വിവരങ്ങളാണ് പുറത്തുവിട്ടത്.
അതെസമയം ഈ രേഖകളുടെ ഉറവിടം തിരിച്ചറിയാൻ സാധിക്കില്ലെന്നാണ് ഐസിഐജെ പറയുന്നത്.
ഏകദേശം 32 ട്രില്യൺ യുഎസ് ഡോളർ വരെ (റിയൽ എസ്റ്റേറ്റ്, കല, ആഭരണങ്ങൾ പോലുള്ള പണേതര മൂല്യമുള്ളവ ഒഴികെയുള്ളവ) നികുതി ചുമത്തുന്നതിൽ നിന്ന് മറച്ചുവച്ചേക്കാവുന്ന രേഖകളാണ് ഇതിലുള്ളതെന്ന് വാർത്താ റിപ്പോർട്ടുകൾ പരമർശിക്കുന്നു(റിരം.
പണ്ഡാനേസീ ഇംഗ്ലീഷ് വിലാസം https://ml.wikipedia.org/wiki/Pandanaceae
സപുഷ്പികളുൾപ്പെടുന്ന ഒരു സസ്യകുടുംബമാണ് പൻഡാനേസീ (Pandanaceae).
പടിഞ്ഞാറേ ആഫ്രിക്ക മുതൽ പസഫിക് സമുദ്രം വരെയുള്ള ഉഷ്ണമേഖല, മിതോഷ്ണമേഖലാപ്രദേങ്ങളിൽ ഈ കുടുംബത്തിലെ സസ്യങ്ങൾ കാണപ്പെടുന്നു.
ഈ സസ്യകുടുംബത്തിൽ  5 ജീനസ്സുകളിലായി 982 സ്പീഷിസുകളാണുള്ളത് സവിശേഷതകൾ
വൃക്ഷം , കുറ്റിച്ചെടി , ദാരുലതകൾ, ആരോഹി , അധിസസ്യം , ചിരസ്ഥായിസസ്യങ്ങൾ എന്നിവ ഉൾപ്പെടുന്ന സസ്യകുടുംബമാണിത്.
Benstonea , Freycinetia , Martellidendron , Pandanus , Sararanga എന്നീ അഞ്ചു ജീനസ്സുകളാണുള്ളത്.
ജവഹർലാൽ നെഹ്‌റു ഗവൺമെന്റ് മെഡിക്കൽ കോളേജ് ആൻഡ് ഹോസ്പിറ്റൽ, ചമ്പ ഇംഗ്ലീഷ് വിലാസം https://ml.wikipedia.org/wiki/Pt.
_Jawahar_Lal_Nehru_Government_Medical_College_and_Hospital,_Chamba
ഹിമാചൽ പ്രദേശിലെ ചമ്പ ജില്ലയിൽ സ്ഥിതി ചെയ്യുന്ന പണ്ഡിറ്റ് ജവഹർലാൽ നെഹ്‌റു ഗവൺമെന്റ് മെഡിക്കൽ കോളേജ് ആൻഡ് ഹോസ്പിറ്റൽ 2017-ൽ മെഡിക്കൽ കോളേജായി ഉയർത്തിയതാണ്.
ഗവൺമെന്റ് മെഡിക്കൽ കോളേജ് ചമ്പ നഗരത്തിന് നടുവിലാണ് സ്ഥിതി ചെയ്യുന്നത്, നിലവിൽ ഒരു കൊട്ടാരത്തിലാണ് ഇത് പ്രവർത്തിക്കുന്നത് (1747-1765 കാലഘട്ടത്തിൽ രാജാ ഉമേദ് സിംഗ് നിർമ്മിച്ചതാണ്, അഖണ്ഡ് ചണ്ഡി പാലസ് ആ കാലഘട്ടത്തിലെ കലയുടെയും വാസ്തുവിദ്യയുടെയും ആഡംബരത്തിന്റെ പ്രതിഫലനമാണ്).
ചമ്പയിൽ നിന്ന് 120 കിലോമീറ്റർ അകലെയുള്ള പത്താൻകോട്ടാണ് ഏറ്റവും അടുത്തുള്ള റെയിൽവേ സ്റ്റേഷൻ.
ചമ്പയിൽ നിന്ന് 140 കിലോമീറ്റർ അകലെയുള്ള കാൻഗ്രയിലെ ഗഗ്ഗലാണ് ഏറ്റവും അടുത്തുള്ള വിമാനത്താവളം.